**CHARLES DARWIN**

**Njegovo življenje**

Njegov oče, [Robert Waring Darwin](http://sl.wikipedia.org/w/index.php?title=Robert_Waring_Darwin&action=edit) (1766-1848), je bil zdravnik. Charlesova mati je bila [Susannah Darwin](http://sl.wikipedia.org/w/index.php?title=Susannah_Darwin&action=edit), rojena Wedgwood (1765-1817). V mladosti se je zelo zanimal za naravo, saj je zbiral kamnine, živali in rastline.

Po končanem osnovnem šolanju se je kot 17 letni fant vpisal na [Univerzo v Edinburghu](http://sl.wikipedia.org/w/index.php?title=Univerza_v_Edinburghu&action=edit) z glavno smerjo [medicino](http://sl.wikipedia.org/wiki/Medicina). Zaradi dolgočasnih in zoprnih predavanj ter dejstva, da ni mogel prenesti pogleda na kri, se je po dveh letih šolanja izpisal. Leta 1828 se je ponovno vpisal na univerzo, tokrat na [teološko](http://sl.wikipedia.org/wiki/Teologija). Pri 22 letih, leta 1831 je končal šolanje in postal [duhovnik](http://sl.wikipedia.org/wiki/Duhovnik). Toda niti enkrat ni opravljal duhovniškega dela.

## Potovanje z Beagle

Leta 1831, se je odzval na razpis Angleškega pomorskega ministrstva in vlade, ter se prijavil na raziskovalno-geodetsko popotovanje z ladjo Beagle. Kapitan 240-tonske dvojambornice je bil vesel, da je imel ob sebi ob množici [zemljemercev](http://sl.wikipedia.org/w/index.php?title=Zemljemerec&action=edit), mornarjev, slikarjev, tudi mladega naravoslovca. Pomorska ekspedicija je imela nalogo raziskati in geografsko izmeriti obale in otoke [Patagonije](http://sl.wikipedia.org/wiki/Patagonija), [Ognjene zemlje](http://sl.wikipedia.org/wiki/Ognjena_zemlja), [Čila](http://sl.wikipedia.org/wiki/%C4%8Cile), [Peruja](http://sl.wikipedia.org/wiki/Peru) in nekaterih [pacifiških](http://sl.wikipedia.org/wiki/Tihi_ocean) otokov.

Sedemletni Charles Darwin, 1816.

Njegov oče mu je najprej prepovedal odhod z ladjo, a je na prigovarjanje sina in brata, Charlesowega strica, popustil in mu dovolil odpluti.

Dne 27. decembra 1831 je [dvojambornica](http://sl.wikipedia.org/w/index.php?title=Dvojamborica&action=edit) Beagle odplula iz [Devonporta](http://sl.wikipedia.org/w/index.php?title=Devonport&action=edit). Charles je na potovanju užival naklonjenost kapitana. Trpel pa je zaradi hujše oblike morske bolezni; od časa do časa se je zaradi rahlih, neprestanih morskih sunkov, onesveščal.

**Postanki ladje in njena pot**

Prva postaja je bil otok [Tenerife](http://sl.wikipedia.org/wiki/Tenerife) v [Kanarskih otokih](http://sl.wikipedia.org/wiki/Kanarski_otoki), kamor so prispeli 6. januarja 1832. Druga postaja je bila na [brazilski](http://sl.wikipedia.org/wiki/Brazilija) obali v okolici [Rio de Janeira](http://sl.wikipedia.org/wiki/Rio_de_Janeiro). Tretjič so se ustavili blizu drugega največjega [ameriškega](http://sl.wikipedia.org/wiki/Amerika) [veletoka](http://sl.wikipedia.org/w/index.php?title=Veletok&action=edit) [La Plata](http://sl.wikipedia.org/wiki/La_Plata) v Montevideu. Med odpravo v notranjost, ob [Kordiljerih](http://sl.wikipedia.org/w/index.php?title=Kordiljere&action=edit), je naletel na domorodce. [Indijanci](http://sl.wikipedia.org/wiki/Indijanci) iz plemena Tehuelkov so mu pokazali in prikazali nekatere veščine in običaje staroselcev. Tu je tudi opazoval [kondorja](http://sl.wikipedia.org/w/index.php?title=Kondor&action=edit), [pumo](http://sl.wikipedia.org/w/index.php?title=Puma&action=edit) in raznovrstne [kolibrije](http://sl.wikipedia.org/wiki/Kolibri). Tu je hotel prvič dokazati svoj [razvojni nauk](http://sl.wikipedia.org/w/index.php?title=Razvojni_nauk&action=edit).

*Ladja Beagle*, [Stanleyev](http://sl.wikipedia.org/w/index.php?title=Owen_Stanley&action=edit) akvarel, 1841

Na Darwina in njegov poznejši razvojni nauk so najbolj vplivali otoki v [Galapaškem otočju](http://sl.wikipedia.org/wiki/Galapa%C5%A1ko_oto%C4%8Dje). Tu je opazoval otoško vrsto [ščinkavca](http://sl.wikipedia.org/w/index.php?title=%C5%A0%C4%8Dinkavec&action=edit) (Darwin se je še posebej zanimal za različne vrste ščinkavcev) in ugotovil na svoje veliko presenečenje, da se razen po obliki kljuna ne razlikujejo od [južnoameriškega](http://sl.wikipedia.org/wiki/Ju%C5%BEna_Amerika) ščinkavca v [Srednji](http://sl.wikipedia.org/w/index.php?title=Srednja_amerika&action=edit) in Južni Ameriki. Ko so pristali na [Kokosovih otokih](http://sl.wikipedia.org/w/index.php?title=Kokosovi_otoki&action=edit). Bil je navdušen nad [koralnimi grebeni](http://sl.wikipedia.org/w/index.php?title=Koralni_greben&action=edit) in [raki samotarji](http://sl.wikipedia.org/w/index.php?title=Raki_samotarji&action=edit) ter [rakom Palmov tatič](http://sl.wikipedia.org/w/index.php?title=Rak_palmov_tati%C4%8D&action=edit). Kokosovi otoki so bili zadnja postaja.

Odšel je še na drugo popotovanje ki je trajalo približno 5 let; v tem času so prepluli več kot 60.000 kilometrov. S popotovanja je prinesel obsežno zbirko živali, rastlin, kamnin ter zapiske in ladijske dnevnike. Obsežnost te zbirke je bila tako velika, da je trajalo 20 let, preden je vse to uredil in predstavil javnosti.

##

Charles Darwin, 1854.

## Knjige o evoluciji

Leta 1859 je izdal svojo najbolj odmevno knjigo *O izvoru vrst*, ki je bila prava senzacija v 19. stoletju. Verni [katoličani](http://sl.wikipedia.org/wiki/Katoli%C5%A1tvo) oziroma [protestantje](http://sl.wikipedia.org/wiki/Protestantizem), takrat in še zdaj največja religija v Veliki Britaniji, so začeli izobčati Darwina. V istem času so zasule Veliko Britanijo [karikature](http://sl.wikipedia.org/wiki/Karikatura), ki so prikazovale Darwina kot človeka – [opico](http://sl.wikipedia.org/w/index.php?title=Opica&action=edit). Do svoje smrti je izdal še zgodovinsko delo *O nastanku vrst z naravnim izborom*, ter še več drugih strokovnih del. Vsa dela so počasi sprejeli in začeli kupovati ter brati, saj so bila dela podkrepljena z mnogimi dokazi.

Svoj nauk o razvoju je napisal po lastnih raziskavah in pod vplivom [Malthusovega](http://sl.wikipedia.org/wiki/Thomas_Malthus) nauka in se po njem imenuje [darvinizem](http://sl.wikipedia.org/wiki/Darvinizem). S svojim naukom je ovrgel [Cuvierovo](http://sl.wikipedia.org/wiki/Georges_Cuvier) mnenje o nespremenljivosti vrst in [Lamarckov](http://sl.wikipedia.org/w/index.php?title=Jean-Baptiste_Lamarck&action=edit) razvojni nauk.

Charles Darwin, 1880.

Charles Darwin je bil eden izmed največjih naravoslovcev vseh časov. Za svoje znanstvene dosežke je Darwin leta 1864 prejel [Copleyjevo medaljo](http://sl.wikipedia.org/wiki/Copleyjeva_medalja) [Kraljeve družbe](http://sl.wikipedia.org/wiki/Kraljeva_dru%C5%BEba) iz Londona.

##

## Delo

* *Po sledeh evolucije*
* *Potovanje na ladji Beagle*
* *O nastanku vrst z naravnim izborom ali ohranjanje boljših pasem za obstanek*